聳翠峰題石（原注：峯在袁州府城西三十里。）
作者：盧肇
朝代：唐

paragraphs: 聳翠峰高千百尺，四時常似莓藍色。
卓然萬古鎮祗園，世代鬼工驅不得。
巍巍直上插青天，遠疑似與天相連。
韎臨下視羣山小，千里平鋪在眼（一作「目」）前。
藤蔓交加生薜荔，土毛蒼蘚相蒙蔽。
風翦雲開雨歇時，飛出一山新翡翠。
日迴影倒落前溪，煙波湛湛浸琉璃。
更將何物可比類，分明一隻擎天柱。